පසුව, ඖෂධ අලෙවිසැලේ හිමිකරු සහ එහි සේවය කරන ඖෂධවේදීන් දෙදෙනා වැල්ලවත්ත සහ කළුබෝවිල ප්‍රදේශවල පිහිටි ඔවුන්ගේ නිවෙස්වලම ස්වයං නිරෝධායනයට ලක් කර තිබෙනවා.එමෙන්ම, ග්‍රෑන්ඩ්පාස් - නාගලගංවීථිය ප්‍රදේශයේ නිරෝධායනයට ලක්වූ නිවසක සිටි 32 හැවිරිදි පුද්ගලයෙකුට අද ඇති වූ අසනීප තත්ත්වයක් හේතුවෙන් කොළඹ ජාතික රෝහලට ඇතුළත් කළ අතර පසුව ඔහු රෝහලෙන් පැනගොස් ඇති බව වාර්තා වුණා.මේ අතර, හිරු ටී.වී. ඔස්සේ විකාශය වූ රට සහ හෙට වැඩසටහනට එක්වෙමින් සෞඛ්‍ය ඇමතිනි පවිත්‍රා වන්නිආරච්චි සඳහන් කළේ ආරක්ෂක අංශ සහ සෞඛ්‍ය අංශවල සාර්ථක මැදිහත්වීමෙන් මෙරට තුළ කොරෝනා වෛරස් ව්‍යාප්තිය පාලනය කිරිමට හැකියාව ලැබුණු බවයි.කෙසේ වෙතත්, පවතින වාතාවරණය තුළ තවදුරටත් කොරෝනා ව්‍යාප්තිය වළක්වා ගැනීම සඳහා කටයුතු කළ යුතු ආකාරය දැක්වෙන නිර්දේශ කිහිපයක් අඩංගු නිවේදනයක් රජයේ වෛද්‍ය නිලධාරින්ගේ සංගමය අද නිකුත් කළා.